Традиционно за германските линкори „Бисмарк“ получава солидно брониране – общото тегло на бронята на „Бисмарк“ съставлява 18 700 т. В абсолютна стойност бронята е по-голяма само при „Ямато“., а като процент от проектната водоизместимост, с 40%, германският линкор е лидер. Схемата за бронирането е различна спрямо световната практика. След Ютланд болшинството страни, след САЩ, преминават към схемата за брониране „всичко или нищо“, която е оптимална за бой на далечни дистанции, при които най-често поразявани ще бъдат палубите. Според тази схема високият пояс, с еднаква дебелина, се покрива отгоре с дебела бронепалуба, образувайки заедно с траверсите бронирана цитадела. От нея излизат добре бронираните барбети и кули на оръдията на главния калибър и бойните рубки (освен при англичаните, използващи за тях броня със средна дебелина). Останалите части на линкора имат, в най-добрия случай, противоосколъчно брониране.